Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 212/11/6609	Rimavská Sobota, 23.4.2013
EEČ : 2-49-54-2013

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 3.1.2012, spisová značka 2 Pv 212/11/6609, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Rimavská Sobota zo dňa 3.1.2012, spisová značka 2 Pv 212/11/6609, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
	Uznesením prokurátora Okresnej prokuratúry Rimavská Sobota sp. zn. 2 Pv 212/11 z  03.01.2012, ktoré nadobudlo právoplatnosť 10.01.2012 bolo podmienečne zastavené trestné stíhanie XXXXX, stíhaného za prečin úverového podvodu podľa § 222 ods. 1 Tr. zákona, ktorého sa mal dopustiť tak, že 13.08.2010 v Rimavskej Sobote uzatvoril zmluvu o úvere č. 611900382 so spoločnosťou Pohotovosť, s. r. o. Bratislava na sumu 800 € zvýšenú o príslušný poplatok vo výške 576 €,  pričom v čase žiadosti o uzatvorenie tejto zmluvy do nej uviedol nepravdivé údaje o výške svojho mesačného príjmu ako živnostníka v sume 550 €, pričom ako samostatne zárobkovo činná osoba od 27.11.2009 nemal žiadny stály finančný príjem, ako aj výšku mesačných výdavkov jeho rodiny v sume 230 €, pričom vedel, že okrem mesačných nákladov na bývanie v sume 180 € a mobilných telefónov v sume 40 € mal uhrádzať aj mesačné splátky z úveru od spoločnosti Provident Financial, s. r. o. Bratislava z 04.02.2010 v sume 86,80 €, z 19.05.2010 v sume 74,40 €, z úveru od spoločnosti Consumer Finance Holding, a. s. Kežmarok v sume 29,50 €, z úveru z Prvej stavebnej sporiteľne, a. s. Bratislava v sume 121 €, v čase uzatvorenia zmluvy nemal dostatočný príjem a teda dostatok finančných prostriedkov na uhrádzanie úveru v úmysle splniť podmienky na poskytnutie úveru a spoločnosti Pohotovosť, s. r. o. Bratislava tak spôsobil škodu vo výške nie menej ako 1 376 €  aj s navýšením.

	Po ukončení skúšobnej doby bolo zisťované, či obvinený v tejto viedol riadny život. Zo správy z Mestského úradu Rimavská Sobota je zrejmé, že tento  v mieste trvalého bydliska požíva pomerne dobrú povesť bez negatívnych poznatkov. Zo správy z Okresného riaditeľstva PZ Obvodného oddelenia Rimavská Sobota vyplýva, že obvinený v skúšobnej dobe nebol riešený pre priestupok ani trestný čin. V rámci skúšobnej doby nebol postihnutý za priestupok, o čom svedčí správa z Obvodného úradu Rimavská Sobota a ani nebol odsúdený za trestný čin, čo potvrdzuje odpis z registra trestov. Jeho bývalý zamestnávateľ spoločnosť Rohrer, s. r. o. Žilina uviedol, že obvinený u nich pracoval do 03.12.2012 na pozícii priemyselný čistič, pričom svoje povinnosti si plnil zodpovedne a načas. 

	Vzhľadom k tomu, že obvinený v rámci skúšobnej doby splnil podmienky uložené zákonom, rozhodol som teda o jeho osvedčení sa v rámci skúšobnej doby tak, ako je to uvedené vo výrokovej časti tohto uznesenia. 		

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Marko
prokurátor